Na temelju projekta „Ja mogu“ (UP.03.2.1.03.0034) –uključivanje pomoćnika u nastavi ili stručnog komunikacijskog posrednika Varaždinske županije financiranog sredstvima Europskog socijalnog fonda za školsku godinu 2019./ 2020. i Pravilnika o pomoćnicima u nastavi te stručnih komunikacijskih posrednika (NN 102/18), ravnatelj Osnovne škola Kneginec Gornji, Gornji Kneginec, Ulica učitelja Vjekoslava Kezele 7, 42 204 Turčin raspisuje

N A T J E Č A J

za popunu radnog mjesta

**Pomoćnika / pomoćnice u nastavi**

2 izvršitelja / izvršiteljice na **određeno nepuno** radno vrijeme 20 sati tjedno do 17.6.2020.

Uvjeti:

- minimalno završeno srednjoškolsko obrazovanje (četverogodišnji program)

- nije pokrenut kazneni postupak

- poželjno iskustvo rada s djecom s teškoćama u razvoju

Na natječaj se mogu javiti osobe oba spola.

Rok za prijave je **osam** dana od dana objave na oglasnoj ploči i mrežnim stranicama Zavoda za zapošljavanje i OŠ.

Uz vlastoručno potpisanu prijavu kandidati moraju priložiti životopis, domovnicu, dokaz o stručnoj spremi, potvrdu o nekažnjavanju (ne stariju 6 mjeseci), elektronički zapis o radnom stažu, dokaz o nezaposlenosti, potvrdu o osposobljavanju za rad s učenicima s teškoćama u razvoju, ako su isto prošli.

Za prijavu na natječaj može se dostaviti preslika navedenih dokumenata (nije potrebno dostaviti originale ili ovjerene preslike).

Kandidati koji se pozivaju na pravo prednosti pri zapošljavanju iz članka 102. stavaka 1. - 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br.: 121/17) dužni su priložiti sve dokaze o ispunjavanju traženih uvjeta iz natječaja, te dostaviti i dokaze iz članka 103. stavka 1. navedenog Zakona u svrhu ostvarivanja prava prednosti pri zapošljavanju a koji su objavljeni na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>  
Kandidati koji ostvaruju pravo prednosti pri zapošljavanju prema drugim posebnim zakonima, dužni su u prijavi na natječaj pozvati se na to pravo, te uz prijavu na natječaj priložiti sve dokaze o ispunjavanju traženih uvjeta iz natječaja i propisanu dokumentaciju prema posebnom zakonu.

U skladu s odredbom EU2016/679 Europskog parlamenta i Vijeća Europe te Zakona o provedbi Opće uredbe o zaštiti osobnih podataka (NN 42/18) prijavom na natječaj kandidati/kinje daju privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Nepotpune i nepravodobne prijave neće se razmatrati. O rezultatima natječaja kandidati će biti obaviješteni u zakonskom roku.

Prijave na natječaj s dokazima o ispunjavanju uvjeta dostavljaju se u zatvorenoj omotnici na adresu škole: OŠ Kneginec Gornji, Ulica učitelja Vjekoslava Kezele 7, 42 204 Turčin